
ĪSS PAMATOJUMS
Šis priekšlikums ir daļa no plašāka likumdošanas pasākumu kopuma, kas paredz uzlabot kuģošanas drošību. Lai gan citi kopuma elementi ietver īpašas izmaiņas zivsaimniecības nozarē, tāpat ir skaidrs, ka zvejnieku kopienām ir ļoti svarīga arī karoga valsts direktīva, piemēram, izdevīguma karogi rada lielas problēmas attiecībā uz drošību, darba apstākļiem, zvejas produktu izsekojamību un vienlīdzīgiem konkurences apstākļiem. 

Jānorāda, ka 2009. gada tiesību aktu kopums kuģošanas drošības jomā lielā mērā bija reakcija uz vairākām jūras katastrofām, tostarp 2002. gadā pie Galisijas krastiem notikušo Prestige katastrofu.  Šāda katastrofa principā vēl nebija pieredzēta, un tā postoši ietekmēja jūras floru un faunu, putnus un plašāku vidi.  Tas savukārt smagi skāra visas zivsaimniecībā iesaistītās personas, jo īpaši tās, kas nodarbojas ar piekrastes un nerūpniecisko zveju un gliemju, vēžveidīgo un adatādaiņu vākšanu.  

Minētā katastrofa arī atklāja būtiskus trūkumus Spānijas valdības reakcijā, kas uzsvērti pēc katastrofas izstrādātajā Parlamenta rezolūcijā[footnoteRef:1], kā arī neviendabīgo kuģošanas drošību visā ES.  Parlaments tolaik pauda nopietnas bažas par izdevīguma karogiem, un 2009. gada karoga valsts prasību direktīva zināmā mērā palīdzēja to novērst. [1:  P5_TA(2004)0350 ] 


Komisija uzskata, ka 2009. gada direktīva kopumā ir labi transponēta dalībvalstīs un ka tā ir radījusi vienlīdzīgākus konkurences apstākļus kuģniecības nozarē.  Tomēr tā nav pilnībā atjaunināta atbilstīgi norisēm SJO līmenī, un joprojām pastāv nekonsekvence attiecībā uz inspekcijām un uzraudzību.

Tāpēc Komisijas priekšlikuma mērķis ir atjaunināt šo direktīvu, lai tā labāk atbilstu SJO standartiem, saskaņotu inspekcijas un uzraudzību, veicinātu digitālus risinājumus un uzlabotu sadarbību starp dalībvalstu iestādēm.  Priekšlikums paredz arī uzlabot karoga valsts apmācību.

Atzinuma sagatavotāja pilnībā atbalsta Komisijas mērķi atjaunināt pašreizējo tiesisko regulējumu un nodrošināt, ka tas joprojām ir pilnībā saskaņots ar starptautiskajiem standartiem.  Viņa atzinīgi vērtē arī centienus pilnīgāk izmantot digitālās tehnoloģijas.

Tomēr viņa arī norāda uz nesenajām Eiropas Parlamenta rezolūcijām, kurās tas joprojām pauž bažas par karoga maiņu un izdevīguma karogiem[footnoteRef:2]. Tas joprojām rada būtiskas bažas saistībā ar vidi un no zivsaimniecības viedokļa tiem, kuru iztika ir atkarīga no šīs vides.  Šie uzskati atspoguļojas plašākā pilsoniskajā sabiedrībā, piemēram, Galisijā, kur pēc Prestige katastrofas Nunca Máis platforma turpina kampaņu par to, lai visa kuģošana ES ūdeņos atbilstu SJO standartiem. [2:  Piemēram, rezolūcija P9_TA(2022)0356 un “FuelEU Maritime” priekšlikuma pirmajā lasījumā.] 


Eiropā ir daži no pasaulē noslogotākajiem starptautiskajiem kuģošanas kanāliem, un joprojām ir aktuāls jautājums par kuģiem ar izdevīguma karogiem, kas šķērso jutīgās jūras teritorijas, piemēram, Fisterras koridoru.

Dažādos ūdeņos, piemēram, Baltijas jūrā, Vidusjūrā un Atlantijas okeāna piekrastē, vajadzības atšķiras.  Tomēr visi šie apgabali atbalsta kopienas, kas ir atkarīgas no tīras jūras vides, un ir atkarīgi no pienācīgi funkcionējoša kuģošanas drošības režīma.  Šim priekšlikumam vajadzētu būt daļai no pašreizējiem centieniem uzlabot ES darbu, lai aizsargātu mūsu svarīgo jūras vidi, kā arī ekonomiku, nodrošinātību ar pārtiku un kopienas, kas ir atkarīgas no zvejniecības, akvakultūras un gliemju, vēžveidīgo un adatādaiņu vākšanas.

Noslēgumā atzinuma sagatavotāja pauž nožēlu par to, ka Zivsaimniecības komitejai bija jāpiedalās saīsinātā procedūrā.  Komitejai būtu vajadzējis nodrošināt pilnīgu uzraudzību pār zivsaimniecības nozarei tik nozīmīgu pasākumu kopumu, un tam būtu bijis jāparedz saprātīgs termiņš. 

GROZĪJUMI

<DocAmend>Direktīvas priekšlikums</DocAmend>
<Article>1. apsvērums</Article>
	

	Komisijas ierosinātais teksts
	Grozījums

	(1)	Vienmēr būtu jāgarantē drošība Savienības kuģniecībai un iedzīvotājiem, kas izmanto tās pakalpojumus, kā arī jāaizsargā apkārtējā vide.
	(1)	Vienmēr būtu jāgarantē drošība Savienības kuģniecībai un iedzīvotājiem, kas izmanto tās pakalpojumus, kā arī jāaizsargā apkārtējā vide. Vienmēr jāpatur prātā arī tas, ka no šīs vides aizsardzības ir atkarīgas neskaitāmas darbvietas un piekrastes kopienas.


Or. <Original>{EN}en</Original>
</Amend>
<Amend>Grozījums Nr.		<NumAm>2</NumAm>
<DocAmend>Direktīvas priekšlikums</DocAmend>

	(2)	Saskaņā ar Apvienoto Nāciju Organizācijas 1982. gada Jūras tiesību konvenciju (UNCLOS) un konvencijām, kuru depozitārs ir SJO, valstis, kuras ir minēto instrumentu puses, ir atbildīgas par tiesību aktu izstrādāšanu un par visiem citiem pasākumiem, kas var būt vajadzīgi, lai konvencijas īstenotu pilnībā, panākot to, ka drošības un jūras vides aizsardzības ziņā kuģi ir gatavi darbam, kam tie ir paredzēti.
	(2)	Saskaņā ar Apvienoto Nāciju Organizācijas 1982. gada Jūras tiesību konvenciju (UNCLOS) un konvencijām, kuru depozitārs ir SJO, valstis, kuras ir minēto instrumentu puses, ir atbildīgas par tiesību aktu izstrādāšanu un par visiem citiem pasākumiem, kas var būt vajadzīgi, lai konvencijas īstenotu pilnībā, panākot to, ka drošības un jūras vides aizsardzības ziņā un attiecībā uz tiem, kuru iztika ir atkarīga no šīs vides, kuģi ir gatavi darbam, kam tie ir paredzēti.


Or. <Original>{EN}en</Original>

	(7)	Dalībvalstu jūras administrācijām būtu jāspēj paļauties uz pietiekamiem resursiem, arī tehnisko lēmumu pieņemšanas spēju, lai pildītu savus karoga valsts pienākumus, kas ir samērīgi ar to flotes lielumu un veidu un balstīti uz relevantajām SJO prasībām. Lai uzlabotu kuģu, kas kuģo ar dalībvalsts karogu, vispārējos kvalitatīvos darbības rādītājus, ir arī jāsaskaņo atzīto organizāciju, kuras dalībvalstu vārdā pilda karoga valsts pienākumus, stingra un visaptveroša uzraudzība, kas cita starpā ietver noteikumu izstrādi un struktūras pārskatīšanu.
	(7)	Dalībvalstu jūras administrācijām būtu jāspēj paļauties uz pietiekamiem resursiem, arī tehnisko lēmumu pieņemšanas spēju, lai pildītu savus karoga valsts pienākumus, kas ir samērīgi ar to flotes lielumu un veidu un balstīti uz relevantajām SJO prasībām. Būtu pilnībā jāņem vērā par dalībvalstu līmeni zemāka līmeņa pārvaldes iestādes, kas ir kompetentas zivsaimniecības nozarē saskaņā ar katras dalībvalsts tiesisko kārtību. Lai uzlabotu kuģu, kas kuģo ar dalībvalsts karogu, vispārējos kvalitatīvos darbības rādītājus, ir arī jāsaskaņo atzīto organizāciju, kuras dalībvalstu vārdā pilda karoga valsts pienākumus, stingra un visaptveroša uzraudzība, kas cita starpā ietver noteikumu izstrādi un struktūras pārskatīšanu.


Or. <Original>{EN}en</Original>

